C 179/6

Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2022/C 179/05)

Tämä tiedonanto julkaistaan komission delegoidun asetuksen (EU) 2019/33 17 artiklan 5 kohdan mukaisesti (1).

YHTENÄISEN ASIAKIRJAN VAKIOMUUTOSTA KOSKEVA TIEDONANTO

”Calatayud”

PDO-ES-A0247-AM02

Tiedonannon päivämäärä: 4. helmikuuta 2022

HYVÄKSYTYN MUUTOKSEN KUVAUS JA PERUSTELUT

1. SAN-merkinnän saaneiden viinien kuvauksen uusi sanamuoto

KUVAUS:

Tuote-eritelmän 2 kohdan nykyisessä sanamuodossa suojatun alkuperänimityksen saaneet viinit luetellaan rypäletuotteiden luokkien mukaan (valkoviinit, roseeviinit, punaviinit, laatukuohuviinit, väkevät viinit, helmeilevät viinit). Sanamuodossa havaittiin kuitenkin virhe, sillä viinit, joille annetaan maininta ”Naturalmente dulce” (luontaisesti makea) ja ”Vendimia tarde” (myöhään korjattu), oli sisällytetty luokkaan 1. ”Viini”. Nämä maininnat sisältyvät Espanjan lainsäädäntöön vapaaehtoisina merkintöinä, joita kumpaakin sovelletaan suojatulla alkuperänimityksellä tai maantieteellisellä merkinnällä varustettuihin ylikypsistä rypäleistä valmistettuihin viineihin.

Lisäksi enimmäissokeripitoisuutta koskevassa kohdassa ilmaus ”pelkistävät sokerit” on korvattu ilmauksella ”jäännössokerit”. Sanamuotoa on muutettu myös siten, että ainoastaan suojatun alkuperänimityksen ”Calatayud” erityispiirteet säilyvät eritelmässä.

Tämä muutos koskee tuote-eritelmän 2 kohtaa ”Viinien kuvaus” sekä yhtenäisen asiakirjan 3 ja 4 kohtaa.

Muutosta pidetään vakiomuutoksena, koska delegoidun asetuksen (EU) 2019/33 14 artiklan mukaan kyseessä ei ole rypäletuotteiden luokan muutos, poisto tai lisäys vaan kyseessä on mainittujen kohtien sanamuodossa olevan virheen korjaaminen. Kyseessä ei ole myöskään mikään muu kyseisessä artiklassa tarkoitettu muutos.

PERUSTELUT:

Luokan 16. ”Ylikypsistä rypäleistä valmistettu viini” pois jättäminen tuote-eritelmän ja yhtenäisen asiakirjan alkuperäisestä sanamuodosta on korjattava. Tähän luokkaan sisällytetään ”Naturalmente dulce”- (luontaisesti makeiden) ja ”Vendimia tardía” -viinien (myöhään korjattujen viinien) yleiset analyyttiset ja aistinvaraiset ominaisuudet.

2. Maantieteellisen alueen laajentaminen.

KUVAUS:

Suojatun alkuperänimityksen ”Calatayud” maantieteelliseen alueeseen on sisällytetty viisi kuntaa: Daroca, Machones, Murero, Orcajo ja Villafeliche. Kyseisessä kohdassa olevia tietoja on täydennetty myös ilmoittamalla se maakunta ja autonominen alue, jossa maantieteellinen alue sijaitsee.

Muutos koskee tuote-eritelmän 4 kohtaa ”Maantieteellisen alueen rajaus” sekä yhtenäisen asiakirjan 6 kohtaa ”Rajattu alue”.

Muutosta pidetään vakiomuutoksena, koska delegoidun asetuksen (EU) 2019/33 14 artiklan mukaan sillä ei muuteta yhteyttä. Kyseessä ei ole myöskään mikään muu artiklassa tarkoitettu muutos.

PERUSTELUT:

Tätä muutosta tukevat Zaragozan yliopiston (helmikuu 2019) ja Aragonian hallituksen teknisten yksiköiden (marraskuu 2019 ja kesäkuu 2021) laatimat raportit suojatun alkuperänimityksen ”Calatayud” alueellisten rajojen laajentamisesta ja siihen liittyvistä viininvalmistuksen näkökohdista. Tehtyjen tutkimusten ja testien perusteella voidaan päätellä, että suojatun alkuperänimityksen alueellinen laajentaminen Darocan, Manchonesin, Mureron, Orcajon ja Villafelichen kuntien sisällyttämisen jälkeen ei muuta suojatun alkuperänimityksen ”Calatayud” kattamien viinien yhteyttä maantieteelliseen alueeseen eikä niiden ominaisuuksia.

Suojatun alkuperänimityksen piiriin kuuluvissa kunnissa tutkittujen muuttujien, kuten maaperätyypin, ilmaston (sateet ja lämpötilat) sekä viinitarhojen sijaintikorkeuden ja viljeltävien lajikkeiden, osalta vaikuttaa siltä, että ne ovat samankaltaisia kuin Calatayud-viineillä. Alueen kanssa vallitsee selvä luonnollinen jatkuvuus.

Viininvalmistukseen liittyvien näkökohtien osalta on tutkittu neljää parametria, jotka määrittävät suojatun alkuperänimityksen kattamia viinejä. Näitä ovat lajikkeiden prosenttiosuus ja viinitarhan tuotos, perusanalyysit, aistinvaraiset analyysit sekä magneettikuvaus. Kaikkien parametrien osalta on osoitettu, että uusista kunnista peräisin olevat viinit ovat samankaltaisia kuin suojatun alkuperänimityksen ”Calatayud” saaneet viinit. Erityisen tärkeää on magneettikuvauksella aikaan saatu sormenjälki, joka osoittaa, että lisättävien kuntien viinit ovat SAN-mallin mukaisia. Tämä tarkoittaa, ettei kyseisten kuntien lisääminen muuta suojatun alkuperänimityksen ”Calatayud” tuote-eritelmässä kuvattua viinien yhteyttä eikä niiden ominaisuuksia.

3. Yhteyttä koskeva parempi sanamuoto

KUVAUS:

Yhteyttä maantieteelliseen alueeseen koskevia tietoja on parannettu ja laajennettu. Erityisesti on lisätty maantieteellisen alueen ja tuotteen ominaisuuksien välisen syy-seuraussuhteen kuvaus kunkin tuote-eritelmän 2 kohdassa tarkoitetun rypäletuoteluokan osalta, jotta voidaan täsmentää ne erityispiirteet, joita kukin suojatun alkuperänimityksen ”Calatayud” saanut viinityyppi saa kyseiseltä alueelta.

Tämä muutos koskee tuote-eritelmän 7 kohtaa ”Yhteys” ja yhtenäisen asiakirjan 8 kohtaa ”Yhteyden/yhteyksien kuvaus”.

Muutosta pidetään vakiomuutoksena, koska delegoidun asetuksen (EU) 2019/33 14 artiklan mukaan sillä ei muuteta yhteyttä vaan ainoastaan parannetaan sen sanamuotoa. Kyseessä ei ole myöskään mikään muu artiklassa tarkoitettu muutos.

PERUSTELUT:

Tuote-eritelmän muutoksella on pyritty parantamaan yhteyttä ja erityisesti noudattamaan lainsäädäntöä, joka velvoittaa, että yhteys esitetään jokaisen suojatun alkuperänimityksen kattaman rypäletuotteen luokan osalta.

4. Suojattuun alkuperänimitykseen sovellettavien vaatimusten muuttaminen

KUVAUS:

Kohdasta on poistettu viittaus sääntelyneuvostoon, joka laatii korjuuta koskevat säännöt sekä päättää korjuun aloittamisajankohdasta ja korjattujen rypäleiden lajittelusta ja kuljetuksesta.

Tämä muutos koskee 8 kohdan b alakohdan i alakohtaa ”Sovellettavat vaatimukset”. Lisävaatimukset. Tuote-eritelmään sisältyvät viljelykäytännöt. Muutos ei koske yhtenäistä asiakirjaa.

Muutosta pidetään vakiomuutoksena, koska se ei liity mihinkään delegoidun asetuksen (EU) 2019/33 14 artiklassa tarkoitettuun tapaukseen.

PERUSTELUT:

Nykyään sovellettavien viljelykäytäntöjen, kenttähenkilöstön ja viinitieteilijöiden jatkuvan koulutuksen sekä vuotuisen ilmaston vaihtelun vuoksi ei katsota olevan tarpeen määrittää korjuun aloittamispäivää tai erityisiä rypäleiden kuljetusta koskevia vaatimuksia. Kukin SAN-merkinnän saanut viininvalmistamo korjaa sadon porrastetusti rypäleiden kypsyyden mukaan eri viinien valmistukseen soveltamiensa teknisten ja viiniopillisten perusteiden mukaisesti. Rypäleet kuljetetaan niin, että niiden laatu ei pääse heikkenemään.

5. Poistetaan kypsytykseen ja vanhentamiseen käytettäviä tiloja koskevat erityisvaatimukset

KUVAUS:

Tuote-eritelmästä on poistettu nykyiset vaatimukset, jotka koskevat suojatun alkuperänimityksen saaneiden viinien vanhentamiseen käytettäviä tiloja. Samalla on poistettu tynnyrien käyttöikää koskevat määräajat.

Tämä muutos koskee 8 kohdan b alakohdan ii alakohtaa ”Sovellettavat vaatimukset”. Lisävaatimukset. Tuote-eritelmään sisältyvät kypsytykseen ja vanhentamiseen käytettävät tilat. Muutos ei koske yhtenäistä asiakirjaa.

Muutosta pidetään vakiomuutoksena, koska se ei liity mihinkään delegoidun asetuksen (EU) 2019/33 14 artiklassa tarkoitettuun tapaukseen.

PERUSTELUT:

Koska vanhentamiseen käytettäviä tiloja koskevat vaatimukset liittyvät yleisesti lämpötilaan, kosteuteen ja ilmanvaihtoon ilman konkreettisia ja tarkkoja arvoja, niiden poistaminen on perusteltua.

Tällä hetkellä markkinoilla on kysyntää erittäin hedelmäisistä viineistä, joissa on kuitenkin tynnyrin puun vivahteita. Viininvalmistamoiden asiantuntijat sekoittavat yleensä uusissa tynnyreissä pidettyjä viinejä vanhoissa tynnyreissä pidettyihin viineihin. Sen vuoksi ei pidetä tarpeellisena määrittää ylärajaa tynnyreiden käyttöiälle.

6. Termin ”soveltuva” (”apto”) muuttaminen.

KUVAUS:

Muita pullotusvaatimuksia koskevassa kohdassa ilmaisu ”soveltuvaksi luokitellut viinit” on korvattu ilmaisulla ”SAN-merkinnän edellytykset täyttävät viinit”.

Muutos koskee tuote-eritelmän 8 kohdan b alakohdan iii alakohtaa (nykyinen ii alakohta) ”Sovellettavat vaatimukset”. Lisävaatimukset. Tuote-eritelmään sisältyvä pakkaaminen. Muutos ei koske yhtenäistä asiakirjaa.

Muutosta pidetään vakiomuutoksena, koska se ei liity mihinkään delegoidun asetuksen (EU) 2019/33 14 artiklassa tarkoitettuun tapaukseen.

PERUSTELUT:

Kyseessä on terminologian ajantasaistaminen standardin UNE-EN ISO/IEC 17065:2012 ”Vaatimustenmukaisuuden arviointi. Vaatimukset tuotteita, prosesseja ja palveluja sertifioiville elimille” kanssa.

7. Merkintöjä koskevien vaatimusten muuttaminen.

KUVAUS:

Ainoa alkuperänimityksen saaneisiin viininvalmistamoihin sovellettava lisävaatimus on, että niiden on toimitettava sääntelyneuvostolle markkinoille saatettavien viinien myyntimerkinnät, jotta ne voidaan kirjata merkintärekisteriin. Viittaus siihen, että sääntelyneuvosto hyväksyy etiketin, on poistettu.

Luetteloa vapaaehtoisista merkinnöistä, joita voidaan käyttää suojatun alkuperänimityksen ”Calatayud” saaneissa viineissä, on parannettu niin, että ne vastaavat niitä merkintöjä, jotka on määritelty sovellettavassa kansallisessa lainsäädännössä tuotantomenetelmän mukaan ja jotka on määritelty erityisesti tätä suojattua alkuperänimitystä varten.

Lisäksi on päivitetty viittaukset EU:n lainsäädäntöön tässä kohdassa.

Muutos koskee tuote-eritelmän 8 kohdan b alakohdan iv alakohtaa (nykyinen iii alakohta) ”Sovellettavat vaatimukset. Lisävaatimukset. Tuote-eritelmään sisältyvät merkinnät.” Muutos ei koske yhtenäistä asiakirjaa.

Muutosta pidetään vakiomuutoksena, koska se ei liity mihinkään delegoidun asetuksen (EU) 2019/33 14 artiklassa tarkoitettuun tapaukseen.

PERUSTELUT:

Merkintöjen hyväksyminen on poistettu teollisoikeuksia ja tavaramerkkejä koskevan lainsäädännön ja oikeuskäytännön mukaisesti ja markkinoiden yhtenäisyyden periaatteen huomioon ottaen.

8. Muut muutokset.

KUVAUS:

Suojatun alkuperänimityksen ”Calatayud” sääntelyneuvoston faksinumero on poistettu ja viittaus standardiin UNE-EN ISO/IEC 17065:2012 on päivitetty.

Muutos koskee tuote-eritelmän 9 kohtaa ”Vaatimustenmukaisuuden varmistaminen. Valvontaelin”. Se ei koske yhtenäistä asiakirjaa.

Muutosta pidetään vakiomuutoksena, koska se ei liity mihinkään delegoidun asetuksen (EU) 2019/33 14 artiklassa tarkoitettuun tapaukseen.

PERUSTELUT:

Päivitetään kyseistä kohtaa tuote-eritelmässä.

YHTENÄINEN ASIAKIRJA

1. Nimi

Calatayud

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

3. Väkevä viini

5. Laatukuohuviini

8. Helmeilevä viini

16. Ylikypsistä rypäleistä valmistettu viini

4. Viinin/viinien kuvaus

1. Valkoviini

LYHYT KIRJALLINEN KUVAUS

Ulkonäkö: väri on vaaleankeltainen, oljenkeltainen, puhdas, kirkas, mahdollisesti vihreän sävyjä. Tuoksu: primaariaromit ovat puhtaita ja tuoreita, hedelmäisyys on keskivoimakasta. Maku: raikas, maukas ja aromikas, hieman hapokas ja tasapainoinen.

(*) Rikkidioksidipitoisuus enintään: 180 mg/l, jos sokeripitoisuus on alle 5 g/l, ja 240 mg/l, jos sokeripitoisuus on vähintään 5 g/l.

(**) Analyyttisten parametrien, joita ei ole mainittu, on oltava voimassa olevien sääntöjen mukaisia.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 10,5 Kokonaishappopitoisuus vähintään 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 13,33 Kokonaisrikkidioksidipitoisuus enintään (mg/l)

2. Roseeviini

LYHYT KIRJALLINEN KUVAUS

Ulkonäkö: väri on mansikan- tai vadelmanpunainen, kirkas ja eloisa, violetteja sävyjä. Tuoksu: voimakkaita aromeja, hyvin kukkainen ja hedelmäinen tuoksu, jossa mansikan, vadelman, punaisten marjojen ja ruusun terälehtien vivahteita. Maku: tuore, hedelmäinen ja hieman hapokas, maukas, voimakas.

(*) Rikkidioksidipitoisuus enintään: 180 mg/l, jos sokeripitoisuus on alle 5 g/l, ja 240 mg/l, jos sokeripitoisuus on vähintään 5 g/l

(**) Analyyttisten parametrien, joita ei ole mainittu, on oltava voimassa olevien sääntöjen mukaisia.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 11 Kokonaishappopitoisuus vähintään 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 13,33 Kokonaisrikkidioksidipitoisuus enintään (mg/l)

3. Punaviini

LYHYT KIRJALLINEN KUVAUS

Ulkonäkö: väri on kirsikanpunainen, tumma granaatinpunainen tai tumma kirsikanpunainen, kirkas ja kohtalaisen voimakas väri, jossa violetteja sävyjä reunoilla, häivähdys nuoruutta. Tuoksu: aromit ovat puhtaita, tuoksu intensiivisen hedelmäinen, lajikkeelle ominainen, kukkaisia vivahteita. Maku: maukas, täyteläinen, happamuus ja alkoholipitoisuus ovat tasapainossa. Pehmeä tanniinisuus ja pitkä jälkimaku.

(*) Rikkidioksidipitoisuus enintään: 150 mg/l, jos sokeripitoisuus on alle 5 g/l, ja 180 mg/l, jos sokeripitoisuus on vähintään 5 g/l

(**) Analyyttisten parametrien, joita ei ole mainittu, on oltava voimassa olevien sääntöjen mukaisia.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 12,5 Kokonaishappopitoisuus vähintään 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 13,33 Kokonaisrikkidioksidipitoisuus enintään (mg/l)

4. Punaviini ”Calatayud superior”

LYHYT KIRJALLINEN KUVAUS

Ulkonäkö: väri on kirsikan- tai rubiininpunainen, erittäin voimakas, puhdas ja kirkas ulkonäkö. Tuoksu: syvä aromi, jossa hedelmäisiä ja balsamimaisia, mineraalisia, paahdettuja ja mausteisia vivahteita. Maku: moniulotteinen, hedelmäinen, jossa balsamimaisia vivahteita ja erittäin pitkä jälkimaku.

(*) Rikkidioksidipitoisuus enintään: 150 mg/l, jos sokeripitoisuus on alle 5 g/l, ja 180 mg/l, jos sokeripitoisuus on vähintään 5 g/l

(**) Analyyttisten parametrien, joita ei ole mainittu, on oltava voimassa olevien sääntöjen mukaisia.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 14 Kokonaishappopitoisuus vähintään 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 13,33 Kokonaisrikkidioksidipitoisuus enintään (mg/l)

5. Helmeilevä viini

LYHYT KIRJALLINEN KUVAUS

Ulkonäkö (valko-, rosee- tai punaviini): värit ovat keltaisia ja vaaleanpunaisia, joissa on vihreitä ja violetteja sävyjä. Tuoksu: puhtaita, runsaita, hedelmäisiä ja kukkaisia aromeja. Maku: tuoreita ja kevyitä makuja, kevyt suutuntuma ja hieman jäännöshiilidioksidia.

(*) Rikkidioksidipitoisuus enintään: 180 mg/l valko- ja roseeviineissä ja 150 mg/l punaviineissä, jos sokeripitoisuus on alle 5 g/l, sekä 240 mg/l valko- ja roseeviineissä ja 180 mg/l punaviineissä, jos sokeripitoisuus on vähintään 5 g/l.

(**) Analyyttisten parametrien, joita ei ole mainittu, on oltava voimassa olevien sääntöjen mukaisia.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 7 Kokonaishappopitoisuus vähintään 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 13,33 Kokonaisrikkidioksidipitoisuus enintään (mg/l)

6. Laatukuohuviini

LYHYT KIRJALLINEN KUVAUS

Ulkonäkö: valko- tai roseeviineissä on kirkkaita vaaleita sävyjä. Hiilidioksidikuplat ovat pieniä ja pitkäkestoisia. Tuoksu: voimakkaita, puhtaita aromeja sekä pehmeitä pullossa redusoitumisen vivahteita. Maku: raikkaita ja tasapainoisia makuja, lievä hapokkuus ja miellyttävä suutuntuma. Jälkivaiheen aromi on puhdas.

(*) Analyyttisten parametrien, joita ei ole mainittu, on oltava voimassa olevien sääntöjen mukaisia.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 10,5 Kokonaishappopitoisuus vähintään 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 10,83 Kokonaisrikkidioksidipitoisuus enintään (mg/l) 160

7. Väkevät viinit

LYHYT KIRJALLINEN KUVAUS

Ulkonäkö (valko- tai punaviini): keltaisia ja violetinpunaisia puhtaita värejä. Tuoksu: puhtaita, runsaita ja voimakkaita aromeja, joissa on kukkaisia, liköörimäisiä ja hunajaisia vivahteita. Maku: maukas, hieman makean hedelmäinen, voimakas maku ja hyvä hapokkuus.

(*) Rikkidioksidipitoisuus enintään: 150 mg/l, jos sokeripitoisuus on alle 5 g/l, ja 200 mg/l, jos sokeripitoisuus on vähintään 5 g/l.

(**) Analyyttisten parametrien, joita ei ole mainittu, on oltava voimassa olevien sääntöjen mukaisia.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 15 Kokonaishappopitoisuus vähintään 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 15 Kokonaisrikkidioksidipitoisuus enintään (mg/l)

8. Ylikypsistä rypäleistä valmistettu viini

LYHYT KIRJALLINEN KUVAUS

”Naturalmente dulce” -viini:

Ulkonäkö (valko-, rosee- tai punaviini): voimakkaat keltaiset ja punaiset värit, joissa on kullan tai violetin vivahteita. Tuoksu: kypsän hedelmäinen, voimakas, kandeerattu hedelmä. Maku: maukas, täyteläinen, silkkinen, mehevä, makea.

”Vendimia tardía” -viini:

Ulkonäkö (valko-, rosee- tai punaviini): värit vaihtelevat kullankeltaisista ja oranssipunaisista tummanvioletteihin, joissa on rubiininpunaisia sävyjä. Tuoksu: voimakas, kukkainen, tuore tuoksu, jossa hedelmän makeus yhdistyy tynnyrissä kypsytettyjen viinien tammisiin aromeihin. Maku: runsas suutuntuma, silkkinen, täyteläinen, maukas, hyvin pitkäkestoinen.

(*) Rikkidioksidipitoisuus enintään: Valko- ja roseeviinit: 240 mg/l; Punaviinit: 180 mg/l

(**) Analyyttisten parametrien, joita ei ole mainittu, on oltava voimassa olevien sääntöjen mukaisia.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 13 Kokonaishappopitoisuus vähintään 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 15 Kokonaisrikkidioksidipitoisuus enintään (mg/l)

5. Viininvalmistusmenetelmät

5.1. Erityiset viininvalmistusmenetelmät

1. Viljelymenetelmä

Istutustiheyden on oltava vähintään 1 300 köynnöstä hehtaaria kohden ja enintään 4 500 köynnöstä hehtaaria kohden, ja ne on levitettävä tasaisesti koko istutusalueelle.

2. Erityinen viininvalmistusmenetelmä

Rypäleet korjataan niin, että suojatuissa viineissä käytetään ainoastaan terveitä rypäleitä, jotka ovat riittävän kypsiä ja joiden sokeripitoisuus on vähintään 170 grammaa litrassa rypälemehua. Kaikki epätäydelliset rypäleet on laitettava sivuun.

Rypälemehun tai viinin uuttamiseen ja niiden erottamiseen puristejäännöksestä on käytettävä asianmukaista painetta niin, että tuotos on enintään 70 litraa viiniä 100 kilogrammasta rypäleitä.

3. Viininvalmistukseen liittyvä rajoitus

Kiellettyjä tekniikoita ovat viinirypäleiden esikuumennus tai rypälemehun tai viinin kuumennus puristejäännöksen kanssa väriaineen erottamiseksi.

5.2. Enimmäistuotos

1. Punaiset lajikkeet 7 000 kilogrammaa rypäleitä hehtaaria kohden

2. Punaiset lajikkeet 49 hehtolitraa hehtaaria kohden

3. Valkoiset lajikkeet 8 000 kilogrammaa rypäleitä hehtaaria kohden

4. Valkoiset lajikkeet 56 hehtolitraa hehtaaria kohden

6. Rajattu maantieteellinen alue

Suojatun alkuperänimityksen ”Calatayud” maantieteellinen alue koostuu seuraavista Aragonian itsehallintoalueella Zaragozan maakunnassa sijaitsevista kunnista: Abanto, Acered, Alarba, Alhama de Aragón, Aniñón, Ariza, Atea, Ateca, Belmonte de Gracián, Bubierca, Calatayud, Carenas, Castejón de las Armas, Castejón de Alarba, Cervera de la Cañada, Cetina, Clarés de Ribota, Codos, Daroca, El Frasno, Fuentes de Jiloca, Godojos, Ibdes, Jaraba, La Vilueña, Maluenda, Manchones, Mara, Miedes, Monterde, Montón, Morata de Jiloca, Moros, Munébrega, Murero, Nuévalos, Olvés, Orcajo, Orera, Paracuellos de Jiloca, Ruesca, Sediles, Terrer, Torralba de Ribota, Torrijo de la Cañada, Valtorres, Velilla de Jiloca, Villafeliche, Villalba del Perejil, Villalengua, Villarroya de la Sierra.

7. Rypälelajike/rypälelajikkeet

CHARDONNAY

GARNACHA BLANCA

GARNACHA TINTA

MACABEO – VIURA

SYRAH

TEMPRANILLO

8. Yhteyden/yhteyksien kuvaus

VIINI

Näiden viinien yhteys maantieteelliseen alueeseensa on alkanut 200 vuotta eaa., ja niiden korkeaa laatua on kuvailtu satojen vuosien ajan.

Alueella vallitsee äärimmäinen mannerilmasto, jolle ovat tyypillisiä pitkät ja kylmät talvet, kuumat kesät ja hyvin vähäiset sademäärät, jotka yhdessä maantieteellisen alueen maaperän ominaispiirteiden kanssa antavat näille viineille erityisiä piirteitä, joiden ansiosta ne ovat runsaan aromaattisia, tiiviitä ja mineraalisia.

Kesän aikana korkealla sijaitsevat viinitarhat kestävät korkeita päivälämpötiloja, ja ne palautuvat yöllä voidakseen syntetisoida sokereita lehdissään seuraavana aamuna. Näin viineistä tulee moniulotteisempia ja niiden alkoholipitoisuus kasvaa, koska viiniköynnöksen aineenvaihdunta ei lamaannu.

Kypsymisaikana yö- ja päivälämpötilojen suuret erot synnyttävät rypäleissä aromien esiasteita. Tämä hidas kypsyminen vaikuttaa aktiivisesti fenoliyhdisteiden kehittymiseen, mikä antaa viineille väriä ja rakennetta ja takaa niille pitkän elinkaaren.

Kaikki nämä tekijät edistävät moniulotteisten, ryhdikkäiden ja hienostuneiden viinien tuotantoa.

VÄKEVÄ VIINI

Maantieteellisen alueen maaperä- ja ilmasto-olosuhteet ovat ihanteelliset tämäntyyppisten alueella perinteisten viinien valmistamiselle. Olosuhteiden ansiosta voidaan tuottaa runsaasti sokeria sisältäviä rypäleitä, joista saatujen viinien aromit ovat voimakkaita kukkaisine ja hunajaisine vivahteineen. Kaikki nämä laatuominaisuudet saadaan erittäin kypsistä rypäleistä, joita kasvatetaan korkeilla maa-alueilla sijaitsevissa viinitarhoissa, joiden köynnöskohtainen tuotos on pieni.

LAATUKUOHUVIINI

Pohjoisosassa sijaitsevat viinitarhat, joita viljellään hedelmällisessä, kalkki- ja savipitoisessa maaperässä, tuottavat rypäleitä, joiden tuotokset ovat suurempia ja näin ollen joiden alkoholipitoisuus on pienempi. Kun tämä yhdistetään varhaiseen sadonkorjuuseen ja siitä johtuvaan pieneen sokeripitoisuuteen, saadaan laatukuohuviinejä, jotka valmistetaan perinteisellä menetelmällä ja joissa on voimakkaita aromeja sekä raikkaita ja tasapainoisia makuja.

HELMEILEVÄ VIINI

Sadonkorjuun aikaan alueen ilmasto-olosuhteille ominaiset leudot lämpötilat ja maantieteellisen alueen viinitarhojen korkea sijainti auttavat tuottamaan tuoreita rypäleitä, joiden sokeripitoisuus on alhainen ja hapokkuus on hyvä. Tämän ansiosta saadaan nuoria raikkaita ja kevyitä viinejä, joissa on miellyttävä suutuntuma ja hieman jäännöshiilidioksidia.

YLIKYPSISTÄ RYPÄLEISTÄ VALMISTETTU VIINI

Tämäntyyppisen viinin valmistaminen edellyttää, että rypäleet korjataan myöhään, jotta voidaan pidentää niiden kypsymisaikaa ja altistumista auringonvalolle ja siten saada rypäleitä, joilla on korkea sokeripitoisuus. Kun rypäleitä viljellään suojatun alkuperänimityksen ”Calatayud” kattamien alempana sijaitsevien alueiden savipitoisessa maassa, voidaan tuottaa viinejä, joissa on kypsän hedelmäisiä, silkkisiä ja täyteläisiä vivahteita sekä lämmin suutuntuma.

9. Olennaiset lisäedellytykset (pakkaaminen, merkinnät, muut vaatimukset)

Oikeudellinen kehys:

Kansallinen lainsäädäntö

Lisäedellytyksen tyyppi:

Pakkaaminen rajatulla maantieteellisellä alueella

Edellytyksen kuvaus:

Pakkaamisen on tapahduttava tuote-eritelmässä kuvatulla rajatulla maantieteellisellä alueella. Yhtenäisessä asiakirjassa on aina esitetty, että viini pullotetaan tuotantoalueeseen kuuluvissa viininvalmistamoissa, ja tämä on otettu huomioon peräkkäisissä julkaistuissa määräyksissä.

Tärkeimpänä perusteluna on viinin laadun ja ainutlaatuisuuden säilyttäminen sekä hapetus-pelkistysreaktioiden välttäminen kuljetuksen aikana.

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

Niissä on oltava maininta: Suojattu alkuperänimitys ”Calatayud”.

Kuluttajien käyttöön tarkoitetuissa tuotteissa on oltava sääntelyneuvoston antama numeroitu sinetti. Sinetit on kiinnitettävä rekisteröidyssä viininvalmistamossa siten, että niitä ei voi käyttää uudelleen.

Linkki tuote-eritelmään

https://www.aragon.es/documents/20127/88928293/Pliego_Condiciones_DOP_Calatayud.pdf/b90b59a9-c693-33f3-92a0-80452ff0d291?t=1643717605363

(1) EUVL L 9, 11.1.2019, s. 2.